b'\n_START_ARTICLE_\nU\xc5\xbesienie\xc4\x8di\xc5\xb3 registracijos centras\n_START_PARAGRAPH_\nU\xc5\xbesienie\xc4\x8di\xc5\xb3 registracijos centras\xc2\xa0\xe2\x80\x93 \xc4\xafstaiga, teismo sprendimu sulaikytiems u\xc5\xbesienie\xc4\x8diams laikinai laikyti ir teismo arba Migracijos departamento sprendimu u\xc5\xbesienie\xc4\x8diams laikinai apgyvendinti, kitoms materialin\xc4\x97ms pri\xc4\x97mimo s\xc4\x85lygoms u\xc5\xbetikrinti, tyrimui d\xc4\x97l u\xc5\xbesienie\xc4\x8di\xc5\xb3 asmens tapatyb\xc4\x97s ir d\xc4\x97l atvykimo \xc4\xaf Lietuv\xc4\x85 aplinkybi\xc5\xb3 atlikti, u\xc5\xbesienie\xc4\x8di\xc5\xb3 apskaitai tvarkyti ir j\xc5\xb3 gr\xc4\x85\xc5\xbeinimui bei i\xc5\xa1siuntimui i\xc5\xa1 Lietuvos vykdyti. Centras \xc4\xafsik\xc5\xabr\xc4\x99s Pabrad\xc4\x97je, Vilniaus g. 100, prie kelio \xc2\xa0102\xc2\xa0 Vilnius\xe2\x80\x93\xc5\xa0ven\xc4\x8dionys\xe2\x80\x93Zarasai\xc2\xa0.\n_START_SECTION_\nIstorija\n_START_PARAGRAPH_\nCentras \xc4\xafkurtas 1997\xc2\xa0m. Pabrad\xc4\x97je, Pasienio policijos departamento prie Vidaus reikal\xc5\xb3 ministerijos Greito reagavimo bataliono dislokacijos vietoje kaip U\xc5\xbesienie\xc4\x8di\xc5\xb3 registracijos centras prie Vidaus reikal\xc5\xb3 ministerijos. Jis v\xc4\x97liau buvo pavaldus Policijos departamentui prie Vidaus reikal\xc5\xb3 ministerijos._NEWLINE_2000\xc2\xa0m. centras tapo tiesiogiai pavaldus Pasienio policijos departamentui prie VRM._NEWLINE_2007\xc2\xa0m. centras pertvarkytas \xc4\xaf U\xc5\xbesienie\xc4\x8di\xc5\xb3 laikymo rinktin\xc4\x99, 2008\xc2\xa0m. \xc5\xa1ioji v\xc4\x97l pertvarkyta \xc4\xaf U\xc5\xbesienie\xc4\x8di\xc5\xb3 registracijos centr\xc4\x85._NEWLINE_2016\xc2\xa0m. centras prijungtas prie Valstyb\xc4\x97s sienos apsaugos tarnybos. 2017\xe2\x80\x932019 m. centro pastatai buvo rekonstruoti.'